DO
Store norske leksikon,Næringsmidler og husholdning,Drikke,Vin,Vin i Europa,Vin i Spania
DO står for Denominación de Origen og er en opprinnelsesbetegnelse for vin i Spania. Det er i dag 68 områder som har DO-status, i tillegg kommer Rioja og Priorat som har den høyere klassifiseringen Denominación de Origen Calificada (DOCa) (ICEX, 2022). Kvalitetssystemet for vin i Spania er revidert flere ganger og er nå tilpasset reglene om geografiske opprinnelsesbetegnelser i EU.
Vin med opprinnelsesbetegnelse i Spania tilhører enten kategorien PDO (Protected Designation of Origin) eller PGI (Protected Geographical Indication). PDO-viner må ha kvaliteter og karakteristikker fra området de kommer fra. Hundre prosent av druene må komme fra området og vinen må også tilvirkes i dette området. PGI-viner har noe lavere krav, men må også ha spesielle egenskaper som kan tilskrives den geografiske opprinnelsen. 85 prosent av druene må komme fra området og vinen må også produseres der.Spanias har flere spesifikke krav som går utover de generelle EU-kravene. Kvalitetshierarkiet er følgende: Vino de Pago, Denominación de Origen Calificada (DOCa), Denominación de Origen (DO), Vinos de Calidad con indicación geográfica (VC), Vino de la Tierra (VT) og Vino de España/Vino. Vino de Pago Pago betyr eiendom og er klassifiseringssystemets øverste kategori der en enkelteiendom/vinmark med spesielle egenskaper kan få betegnelsen Vino de Pago. Dette er egentlig en underkategori av DO, men plasseres øverst i hierarkiet. Det er 20 Vinos de Pago (2022). Denominación de Origen Calificada (DOCa) Det er kun to appellasjoner som har denne kvalifikasjonen, Rioja og Priorat. Disse vinene må følge reglementet til DO og kan kun selges flasketappet. Bulkvinproduksjon er ikke lov. Denominación de Origen (DO) DO er den største kategorien i kvalitetshierarkiet. I tillegg til EU-bestemmelsene for PDO er det også regler om blant annet druesorter, avkastning, produksjonsmetode og lagring. Det er 68 regioner med denne statusen (2022). Vinos de Calidad con indicación geográfica (VC) Dette er kvalitetsvin med en spesifikk geografisk opprinnelse og regnes som en opprykkskategori til DO. Det er syv regioner med denne statusen (2022). Vino de la Tierra (VT) Landvin. Denne klassifiseringen hører under IGP-bestemmelsene og har krav til geografisk opprinnelse. Det geografiske området er som regel større og regelverket er mer fleksibelt enn DO. Det er 42 regioner som har denne statusen (2022).Enkelte produsenter velger å merke noen av vinene sine som VT dersom de ønsker å lage en vin som ikke tilfredsstiller kravene til DO. Det finnes derfor også viner av svært høy kvalitet til høye priser i denne kategorien. Vino de España/Vino Tidligere Vino de Mesa, bordvin. Dette er viner uten noen spesiell geografisk opprinnelse der det meste er tillatt. Som for Vino de la Tierra kan produsenter velge å deklassifisere viner til denne kategorien dersom de ønsker mer fleksibilitet i produksjonen. Les mer i Store norske leksikon vin vindruer spansk vin